kaksi+monografiaa

Ohjeet
1) Jokainen opiskelija **lukee syksyn kuluessa** kaksi projektin teemaan liittyvää (eli lähinnä siis sopimus- ja/tai vahingonkorvausoikeudellista) suomalaista väitöskirjaa tai muuta monografiaa. Kaikilla ryhmän jäsenillä voi olla luettavana eri kirjat, tai sitten pari voi lukea saman/samat kirjan/kirjat. (Alla on esimerkinomainen kirjaluettelo.)

2) Jokainen kirjoittaa lukemistaan kirjoista **tekstit**, joissa hän:
 * Esittelee kirjan **ydinsisällön** (johtopäätökset / pääväitteet / ydinasiat / tulokset).
 * Pohtii kirjan **argumentaatiotapaa**, esimerkiksi seuraavantapaisia asioita:
 * Miten kirjoittaja rajasi tutkimuskysymyksen ja perusteli sen tärkeyden?
 * Mitä oikeuslähteitä ja muuta aineistoa kirjoittaja käytti?
 * Miten hän painotti eri lähteitä?
 * Oliko kirja lainopillinen vai (myös) esim. oikeusteoreettinen, -sosiologinen tms.?
 * Esittikö kirjoittaja täsmällisiä lainopillisia tulkintasuosituksia vai laveampia johtopäätöksiä?
 * Millaista empiiristä tietoa kirjoittajalla oli aihealueelta?
 * Millainen oli kirjoittajan lainopillinen ”ote” – lakisidonnainen, aiempaa tutkimusta ja ”auktoriteetteja” kunnioittava, omaa kriittistä harkintaa korostava tms.?
 * Mikä oli reaalisen argumentaation painoarvo?
 * Mikä oli oikeushistoriallisen ja oikeusvertailevan analyysin painoarvo? Jne.
 * Arvioi kirjan **kielellisiä ja kirjoitusteknisiä ratkaisuja**eli pohtii, mitä oikeudellisen asiatekstin kirjoittamiseen liittyvää kirjasta voisi oppia (hyvien ja huonojen esimerkkien kautta):
 * Käytettiinkö käsitteitä kurinalaisesti?
 * Oliko kieli raskasta vai helppolukuista? Miksi?
 * Etenikö teksti johdonmukaisesti?
 * Oliko alaviitteitä niukasti vai paljon – ja miksi?
 * Miten kirjoittaja rakensi lähdeviittaukset?
 * Käyttikö kirjoittaja sisennyksiä ja jos käytti, mihin? Jne.

3) Ensimmäinen teksti tulee **palauttaa** viimeistään **maanantaina 14.11.** ja toinen viimeistään **maanantaina 5.12.** Tekstit palautetaan Sampolle (sampo.mielityinen (at) ulapland.fi) sähköpostin liitetiedostona, ja hän lataa tiedostot ryhmän wiki-sivulle.

4) Jokaisen tulee **tulostaa ja lukea** oman ryhmänsä muiden opiskelijoiden tekstit ennen projektin tapaamisia (16.11. ja 8.12.) sekä ottaa tekstit mukaan tapaamisiin, joissa kirjallisuuden antia **puretaan**. (Myös muiden ryhmien tekstejä kannattaa varmasti lukea ainakin valikoiden.)

Esimerkkejä luettavasta kirjallisuudesta:
Annola, Vesa: Sopimuksen dynaamisuus (2003) Hakalehto-Wainio, Suvianna: Valta ja vahinko (2008) Hemmo, Mika: Vahingonkorvauksen sovittelu ja moderni korvausoikeus (1996) Hemmo, Mika: Sopimus ja delikti (1998) Häyhä, Juha: Sopimus, laki ja vakuutustoiminta (1996) Keskitalo, Petri: From assumptions to risk management (2000) Könkkölä, Justus: Vastuuvakuutus vahingonkorvausriidassa (2009) Mielityinen, Sampo: Vahingonkorvausoikeuden periaatteet (2006) Mononen, Marko: Sopimusoikeuden materiaalisuudesta (2003 Edilex) Mononen, Marko: Yritysten välinen tuotevastuu (2004) Mäkelä, Juha: Sopimus ja erehdys (2010) Norio-Timonen, Jaana: Kuluttajavakuutusten vertailtavuus ja sääntely (1997) Norio-Timonen, Jaana: Vakuutuksenantajan vastuu vakuutustapahtumasta (2003) Norros, Olli: Vastuu sopimusketjussa (2007) Norros, Olli: Vahingonkorvaus arvopaperimarkkinoilla (2009) Pönkä, Ville: Osakassopimuksen tavoitteet ja voimassaolon hallinta (2008) Saarikoski, Michael: Uhrin erityinen vahinkoherkkyys henkilövahingoissa (2009) Sandvik, Björn: Miljöskadeansvar (2002) Tiilikka, Päivi: Sananvapaus ja yksilönsuoja (2007) Viljanen, Mika: Vahingonkorvauksen määrä. Tutkimus vahingoista ja rahoista (2008) Wuolijoki, Sakari: Pankin neuvontavastuu (2009)